Diari Oficial de la Generalitat Valenciana


Sumari del DOGV 10829, del 13-02-2025 (2025/2405)

DECRET 22/2025, d'11 de febrer, del Consell, pel qual s'aprova el Reglament orgànic i funcional de la Conselleria de Sanitat.
-----------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2025/02/11/22/dof/vci/html**

### Dades del document

Número de DOGV
:   10934

Data del DOGV
:   13-02-2025

Secció del DOGV
:   I. DISPOSICIONS GENERALS

Número del document
:   2025/2405

CVE
:   KIUB-M-3840-3474

Data del document
:   11-02-2025

Organisme emissor
:   Conselleria de Sanitat

Tipus de document
:   Decret

Anàlisi jurídica

 Descriptors 

:   * Conselleria de Sanitat
    * administració regional
    * reglament administratiu
    * organització administrativa

Índex

Preàmbul

Títol I. Disposicions generals

Article 1. Competències de la Conselleria de Sanitat

Article 2. Òrgans superiors i del nivell directiu

Article 3. Nivell administratiu

Títol II. Estructura i competències dels òrgans superiors i del nivell directiu dels serveis centrals del departament

Capítol I. Persona titular de la conselleria

Article 4. Competències de la persona titular de la conselleria

Article 5. Gabinet del conseller o consellera

Article 6. Consell de direcció

Article 7. Substitucions

Capítol II. Secretaria Autonòmica de Sanitat

Article 8. Secretaria Autonòmica de Sanitat

Article 9. Direcció General d'Atenció Primària

Article 10. Direcció General d'Atenció Hospitalària

Article 11. Direcció General de Salut Pública

Article 12. a Direcció General de Salut Mental i Addiccions

Article 13 Direcció General de Farmàcia

Capítol III. Secretaria Autonòmica de Planificació, Informació i Transformació Digital

Article 14. Secretaria Autonòmica de Planificació, Informació i Transformació Digital

Article 15. Direcció General d'Informació Sanitària, Qualitat i Avaluació

Article 16. Direcció General d'Investigació i Innovació

Capítol IV. Sotssecretaria

Article 17. Sotssecretaria

Article 18. Direcció General de Personal

Article 19. Direcció General de Gestió Econòmica, Contractació i Infraestructures

Disposició addicional primera. Incidència pressupostària

Disposició addicional segona. Ens del Sector Públic Instrumental adscrits a la Conselleria de Sanitat

Disposició transitòria única. Unitats administratives

Disposició derogatòria única. Derogació normativa

Disposició final primera. Habilitació normativa

Disposició final segona. Entrada en vigor

PREÀMBUL

El Decret 32/2024, de 21 de novembre, del president de la Generalitat, pel qual es determinen el número i la denominació de les conselleries i les seues atribucions, va establir una nova estructura de l'Administració del Consell. Esta norma organitzativa ha sigut completada, quant a les secretaries autonòmiques, pel Decret 35/2024, de 2 de desembre, de la Presidència de la Generalitat, pel qual es determinen les secretaries autonòmiques de l'Administració del Consell. Per este motiu es va aprovar també Decret 173/2024, de 3 de desembre, del Consell, pel qual s'establix l'estructura orgànica bàsica de la Presidència i de les conselleries de la Generalitat.

El Decret 183/2024, de 17 de desembre, del Consell, de modificació del Decret 173/2024, de 3 de desembre, del Consell, pel qual establix l'estructura orgànica bàsica de la Presidència i de les conselleries de la Generalitat, dota d'una nova redacció als articles 67 i 68 del Decret 173/2024, mitjançant els quals crea la Direcció General de Salut Mental i Addiccions, incloent-la entre els centres directius dependents de la Secretaria Autonòmica de Sanitat. Així mateix, la dota de les corresponents competències en matèria de salut mental i en matèria de drogodependència i altres addiccions a través de la incorporació de l'article 71 bis. D'acord, modifica les competències de la Direcció General d'Atenció Hospitalària mitjançant la modificació de l'article 70.

D'altra banda, el Decret 10/2025, de 28 de gener, del Consell de modificació del Decret 173/2024, de 3 de desembre, del Consell, pel qual s’establix l’estructura orgànica bàsica de la Presidència i de les conselleries de la Generalitat, ha modificat el que respecta a les competències de seguiment i control de concerts i concessions passant de la Direcció General de Gestió Econòmica, Contractació i Infraestructures, a la Direcció General d'Atenció Hospitalària.

Per tot això, és necessari aprovar un nou reglament orgànic i funcional de la Conselleria de Sanitat, perquè resulte d'acord amb el que s'estableix en la nova redacció donada als articles 67, 68, 70, 78 i la incorporació de l'article 71 bis, del Decret 173/2024.

En conseqüència, a proposta del conseller de Sanitat, de conformitat amb el que s'establix en els articles 28 f), 43 i 64 de la Llei 5/1983, de 30 de desembre, del Consell, i amb la prèvia deliberació del Consell, en la reunió de 11 de febrer de 2025,

DECRETE

**TÍTOL I**

**Disposicions generals**

*Article 1. Competències de la Conselleria de Sanitat*

1. La Conselleria de Sanitat és el departament del Consell encarregat de la direcció i execució de la política del Consell en matèria de sanitat, i exerceix les competències en matèria de sanitat, salut pública, salut mental, farmàcia, avaluació, investigació, qualitat i atenció al pacient, que legalment té atribuïdes a aquest efecte.

2. Territorialment, la Conselleria s'organitza en serveis centrals i serveis perifèrics i, funcionalment, en òrgans superiors del departament, nivell directiu i nivell administratiu.

3. Els serveis centrals estenen la seua competència a tot l'àmbit de la Comunitat Valenciana i les direccions territorials al respectiu àmbit provincial.

*Article 2. Òrgans superiors i del nivell directiu*

Sota la dependència de la persona titular del departament, la Conselleria de Sanitat està integrada pels següents òrgans superiors i òrgans directius:

a) La Secretaria Autonòmica de Sanitat.

b) La Secretaria Autonòmica de Planificació, Informació i Transformació Digital.

c) La Sotssecretaria.

d) La Direcció General d'Atenció Primària.

e) La Direcció General d'Atenció Hospitalària.

f) La Direcció General de Salut Pública.

g) La Direcció General de Salut Mental i Addiccions

h) La Direcció General de Farmàcia.

i) La Direcció General d'Informació Sanitària, Qualitat i Avaluació.

j) La Direcció General d'Investigació i Innovació.

k)  La Direcció General de Personal.

l) La Direcció General de Gestió Econòmica, Contractació i Infraestructures.

*Article 3. Nivell administratiu*

El nivell administratiu de la Conselleria està constituït per totes les unitats que depenen directament dels òrgans superiors i del nivell directiu, respectivament, de la Conselleria de Sanitat, que es desplegarà.

**TÍTOL II**

**Estructura i competències dels òrgans superiors i del nivell directiu dels serveis centrals del departament**

CAPÍTOL I

*Persona titular de la Conselleria*

*Article 4. Competències de la persona titular de la Conselleria*

1. La persona titular de la Conselleria de Sanitat, com a màxim òrgan superior del departament, exerceix totes les competències conferides per la Llei del Consell, així com qualsevol altra que li atorgue l'ordenament jurídic en l'àmbit competencial assignat a la Conselleria de Sanitat.

2. La persona titular de la Conselleria, sota la superior autoritat del Consell, assumeix la representació orgànica de la Conselleria de Sanitat davant tota classe d'institucions públiques i privades.

*Article 5. Gabinet del conseller o consellera*

1. El Gabinet del conseller o consellera és la unitat de suport, assessorament i assistència immediata a aquest o aquesta, de qui depén directament.

2. El Gabinet del conseller o consellera té al seu càrrec el manteniment de les relacions de la persona titular del departament amb els alts òrgans i institucions de la Generalitat, de l'Estat i de les altres administracions públiques. També té al seu càrrec les relacions informatives i amb els mitjans de comunicació, així com el desenvolupament de les funcions que se li encomanen. Al capdavant del gabinet estarà la persona titular de la direcció del gabinet, que en dirigirà i coordinarà les actuacions.

*Article 6. Consell de Direcció*

1. El Consell de Direcció és l'òrgan col·legiat d'assessorament i assistència a la persona titular del departament en l'elaboració, coordinació i execució del programa actuacions del departament. Sota la seua presidència, el Consell de Direcció, està integrat per les persones titulars de les secretaries autonòmiques, de la sotssecretaria, de les direccions generals i del gabinet de la persona titular de la conselleria. Aquesta última exercirà la secretaria d'aquest consell.

2. A les sessions del Consell de Direcció podran assistir, a més, les persones responsables de les direccions territorials, subdireccions generals, direccions de serveis, centres, òrgans, unitats o ens adscrits al departament, quan la persona titular del departament ho considere convenient.

3. La persona titular del departament podrà acordar, sempre que ho considere convenient, la constitució d'altres òrgans o comissions de caràcter consultiu i d'assessorament per a matèries concretes o assumptes específics amb la composició que en cada cas determine.

*Article 7. Substitucions*

1. En els casos de vacant, absència o malaltia de la persona titular del departament, serà aplicable el que es disposa en l'apartat 1.i de l'article 12 de la Llei 5/1983, de 30 de desembre, del Consell. Fins que es resolga la substitució, les competències d'aquella persona com a titular del departament, a excepció de les que li corresponen com a membre del Consell, seran exercides temporalment per les persones titulars de les secretaries autonòmiques en l'ordre de prelació previst en l'article 2 del present reglament.

2. En els casos d'absència, vacant o malaltia d'alguna de les persones titulars de les secretaries autonòmiques o de la sotssecretaria de la conselleria, les seues competències seran exercides temporalment per qui ostente la titularitat de la secretaria autonòmica en l'ordre de prelació previst en l'article 2 del present reglament.

3. En els casos d'absència, vacant o malaltia d'alguna de les persones titulars de les direccions generals, les seues competències seran exercides temporalment per qui ostente la titularitat de la secretaria autonòmica o de la sotssecretaria a la qual estiguen adscrites.

4. En el cas que l'òrgan al qual, segons el que es disposa en els tres apartats anteriors, corresponga la substitució, es trobe vacant o es trobe absent o malalt el seu titular, la substitució es portarà a efecte en el mateix ordre de prelació que s'estableix en l'article 2 del present reglament.

5. El que s'estableix en els paràgrafs anteriors s'entén sense perjudici del que, si és el cas, dispose la persona titular de la conselleria mitjançant una resolució.

CAPÍTOL II

*Secretaria Autonòmica de Sanitat*

*Article 8. Secretaria Autonòmica de Sanitat*

1. La persona titular de la Secretaria Autonòmica de Sanitat, sota la dependència de la persona titular de la conselleria, i de conformitat amb el que es disposa per l'article 68 de la Llei 5/1983, de 30 de desembre, del Consell, assumeix les competències en matèria de salut pública, assistència sanitària, i gestió i administració del sistema valencià de salut, així com les competències relatives a recursos farmacèutics, a la racionalització de l'ús del medicament i a la coordinació de les actuacions i aplicació dels plans de salut de la Comunitat Valenciana.

2. De la Secretaria Autonòmica de Sanitat depenen les direccions generals següents:

a) Direcció General d'Atenció Primària.

b) Direcció General d'Atenció Hospitalària.

c) Direcció General de Salut Pública.

d) Direcció General de Salud Mental i Adiccions

e) Direcció General de Farmàcia.

3. A la persona titular de la Secretaria Autonòmica correspon, així mateix, resoldre els recursos que s'interposen contra les resolucions dels centres directius que estiguen sota la seua dependència i els actes dels quals no esgoten la via administrativa.

*Article 9. Direcció General d'Atenció Primària*

La Direcció General d'Atenció Primària, sota la dependència de la persona titular de la Secretaria Autonòmica de Sanitat, exerceix les competències establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de gestió de l'activitat sanitària primària i les seues urgències.

*Article 10. Direcció General d'Atenció Hospitalària.*

La Direcció General d'Atenció Hospitalària, sota la dependència de la persona titular de la Secretaria Autonòmica de Sanitat, exercix les competències establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de gestió de l’activitat sanitària en hospitals, i les urgències intrahospitalàries i extrahospitalàries d’estos, excepte la coordinació funcional i temporal de les urgències sanitàries en situacions d’emergència o catàstrofe, i el seguiment i control de concerts i concessions.

*Article 11. Direcció General de Salut Pública*

La Direcció General de Salut Pública, sota la dependència de la persona titular de la Secretaria Autonòmica de Sanitat, exercix les competències establides en l'article 70 de la Llei 5/1983, de 30 de desembre, del Consell, així com les restants previstes en l'ordenament jurídic, en matèria de coordinació de centres i programes de salut pública i estratègies de salut especialment orientades a la prevenció, protecció i promoció de la salut; vigilància i control epidemiològic; seguretat alimentària i totes aquelles actuacions que garantisquen la salut de la població.

*Article 12. Direcció General de Salut Mental i Addiccions*

La Direcció General de Salut Mental i Addiccions, sota la dependència de la persona titular de la Secretaria Autonòmica de Sanitat, exerceix les competències establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de salut mental i en matèria de drogodependència i altres addiccions.

*Article 13. Direcció General de Farmàcia*

La Direcció General de Farmàcia, sota la dependència de la persona titular de la Secretaria Autonòmica de Sanitat, exerceix les competències establides en l'article 70 de la Llei 5/1983, de 30 de desembre, del Consell, així com les restants previstes en l'ordenament jurídic, en matèria de planificació de recursos farmacèutics, ordenació farmacèutica, racionalització i control de l'ús del medicament i productes sanitaris, provisió i assistència farmacèutica, així com prestacions complementàries.

CAPÍTOL III

*Secretaria Autonòmica de Planificació, Informació i Transformació Digital*

*Article 14. Secretaria Autonòmica de Planificació, Informació i Transformació Digital*

1. La Secretaria Autonòmica de Planificació, Informació i Transformació Digital, sota la dependència de la persona titular de la Conselleria, exercirà les competències que se li atribueixen en l'article 68 de la Llei 5/1983, de 30 de desembre, del Consell, en matèria d'investigació i innovació sanitària, planificació i qualitat, així com dels sistemes i tecnologies de la informació i la comunicació en l'àrea de la sanitat.

2. De la Secretaria Autonòmica de Planificació, Informació i Transformació Digital depenen les direccions generals següents:

a) Direcció General d'Informació Sanitària, Qualitat i Avaluació.

b) Direcció General d'Investigació i Innovació.

3. A la persona titular de la Secretaria Autonòmica correspon, així mateix, resoldre els recursos que s'interposen contra les resolucions dels centres directius que estiguen sota la seua dependència i els actes dels quals no esgoten la via administrativa.

4. Correspondrà a aquesta Secretaria Autonòmica la promoció i coordinació del compliment de la normativa de protecció de dades de caràcter personal en relació amb els tractaments de dades dels quals la Conselleria té la consideració de responsable, sense perjudici de les competències de gestió i supervisió que corresponen als altres òrgans superiors o directius, en l'àmbit de les seues competències materials.

*Article 15. Direcció General d'Informació Sanitària, Qualitat i Avaluació*

La Direcció General d'Informació Sanitària, Qualitat i Avaluació, sota la dependència de la persona titular de la Secretaria Autonòmica de Planificació, Informació i Transformació Digital, exerceix les competències establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, relatives a la gestió de la informació sanitària i implantació, seguiment, avaluació i control de qualitat dels serveis sanitaris.

*Article 16. Direcció General d'Investigació i Innovació*

La Direcció General d'Investigació i Innovació, sota la dependència de la persona titular de la Secretaria Autonòmica de Planificació, Informació i Transformació Digital, exerceix les competències establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'investigació i innovació sanitàries.

CAPÍTOL IV

*Sotssecretaria*

*Article 17. Sotssecretaria*

1. Sota la directa dependència de la persona titular de la Conselleria, la Sotssecretaria té atribuïdes les competències i competències establides per l'article 69 de la Llei 5/1983, de 30 de desembre, del Consell, així com la gestió dels recursos humans i econòmics de la conselleria, la inspecció sanitària i la tramitació dels procediments de responsabilitat patrimonial i l'exercici de la potestat disciplinària, excepte en el cas que la sanció proposada siga la de separació del servei.

2. De la Sotssecretaria depenen les direccions generals següents:

a) La Direcció General de Personal.

b) La Direcció General de Gestió Econòmica, Contractació i Infraestructures.

*Article 18. Direcció General de Personal*

La Direcció General de Personal, sota la dependència de la Sotssecretaria, exerceix les competències establides en l'article 70 de la Llei 5/1983, de 30 de desembre, del Consell, així com les restants previstes en l'ordenament jurídic, en matèria de planificació dels recursos humans, gestió i tramitació dels assumptes relatius al personal al servei del sistema públic de salut, docència i formació del personal al servei del sistema de salut, prevenció de riscos laborals del personal de la conselleria, registre, processos de selecció i provisió, assessorament jurídic i administratiu, relacions sindicals i condicions de treball, així com l'ordenació professional i el règim disciplinari del personal sanitari. Així mateix, també exerceix la direcció del personal sanitari en virtut del que disposa l'article 69.3 de la Llei 5/1983.

*Article 19. Direcció General de Gestió Econòmica, Contractació i Infraestructures*

La Direcció General de Gestió Econòmica, Contractació i Infraestructures, sota la dependència de la Sotssecretaria, exerceix les competències establides en l'article 70 de la Llei 5/1983, de 30 de desembre, del Consell, així com les restants previstes en l'ordenament jurídic, en matèria de gestió econòmica, pressupostària, contractació de serveis, subministraments i obres proposades per les unitats administratives de la Conselleria, Central de Compres, les infraestructures i el seu manteniment, gestió de les inversions, logística i subministraments, equipament tecnològic innovador, així com la coordinació dels projectes europeus de la Conselleria de Sanitat.

DISPOSICIONS ADDICIONALS

*Primera. Incidència pressupostària*

La implantació i desenvolupament d'aquest decret no té cap incidència en la dotació dels capítols de despesa dels pressupostos de la Generalitat.

*Segona. Ens del sector públic instrumental adscrits a la Conselleria de Sanitat*

Formen part del sector públic instrumental i adscrits a la Conselleria de Sanitat, els següents ens:

– Fundació per a la Investigació de l'Hospital Universitari i Politècnic La Fe de la Comunitat Valenciana – Institut d'Investigació Sanitària.

– Fundació per a la investigació de l'Hospital Clínic de la Comunitat Valenciana, Fundació INCLIVA.

– Fundació per al Foment de la Investigació Sanitària i Biomèdica de la Comunitat Valenciana (FISABIO).

– Fundació de la Comunitat Valenciana per a la gestió de l'Institut d'Investigació Sanitària i Biomèdica de València (ISABIAL).

– Fundació d'Oftalmologia Mèdica de la Comunitat Valenciana (FOM).

– Consorci Hospital General Universitari de València.

– Consorci Hospitalari Provincial de Castelló.

DISPOSICIÓ TRANSITÒRIA

*Única. Unitats administratives*

Les unitats i llocs de treball de nivell administratiu quedaran subsistents i continuaran donant el suport administratiu en relació amb els assumptes i expedients que els corresponga per raó de la matèria, sense perjudici de la competència per a resoldre dels òrgans que la tenen atribuïda, i la seua retribució es realitzarà amb càrrec als mateixos crèdits pressupostaris. Tot això fins que es duguen a terme les modificacions o actuacions que siguen procedents en aquests, en el marc de la vigent normativa en matèria de funció pública per a la seua adequació a la nova estructura orgànica i sense perjudici que, posteriorment, siguen aprovades les relacions de llocs de treball adaptades a aquesta.

DISPOSICIÓ DEROGATÒRIA

*Única. Derogació normativa*

Queden derogades les disposicions de rang igual o inferior que s'oposen al present decret i, especialment, el Decret 135/2023, de 10 d’agost, del Consell, pel qual s'aprova el Reglament orgànic i funcional de la Conselleria de Sanitat.

DISPOSICIONS FINALS

*Primera. Habilitació normativa*

Es faculta la persona titular de la Conselleria de Sanitat per a dictar les disposicions que requerisca el desplegament i execució del present decret, en compliment del que disposa l'article 65 de la Llei 5/1983, de 30 de desembre, de Consell.

*Segona. Entrada en vigor*

El present decret entrarà en vigor l'endemà de la publicació en el *Diari Oficial de la Generalitat Valenciana*.

  

València, 11 de febrer de 2025

Carlos Mazón Guixot

President de la Generalitat

Marciano Gómez Gómez

Conseller de Sanitat


Còpia Permalink ELI